Эла Бхатт

Эла Рамеш Бхатт (; 1933 сыл балаҕан ыйын 7 к., Ахмадабад, Гудьарат, Британия Индията) — Индия түмэт урбаанньыта, менеджер, кооперативтары тэрийээччи, чиновник, политик уонна Ганди үөрэҕин тутуһааччы. Бэйэлэрин дьыалаларынан дьарыктанар Индия дьахталларын Ассоциациятын (SEWA) тэрийээччитэ уонна салайааччыта.
Индия парламеныгар үлэлии сылдьыбыта.

«Аҕа баһылыктар» бөлөхтөрүгэр киирэр.

 Олоҕо 
Эла Бхатт 1933 сыл балаҕан ыйын 7 күнүгэр Гудьарат диэн Индия ыстаатын улахан куоратыгар — Ахмадабакка төрөөбүт.
Аҕата Сумантра Бхатт () ситиһиилээх адвокат этэ, ийэтэ — Ваналила Вяз () — дьахталлар хамсааһыннарын көхтөөх кыттааччыта уонна Бүтүн Индия Дьахталлар Кэмпириэнсийэтин (англ. All India Women's Conference) сэкэрэтээрэ.
Эла үс кыыс оҕоттон иккистэрэ.

Оҕо сааһа Арҕааҥҥы Индияҕа баар Сурат куоракка ааспыта. Манна 1940 -1948 сылларга Sarvajanik Girls High School диэн кыргыттар оскуолаларыгар үөрэммит.

Эла Бхатт Сурат куоракка 1952 сыллаахха Гудьарат Соҕурууҥҥу Университет (англ. Veer Narmad South Gujarat University) искусство бакалаврын таһымын ылар. Үөрэнэ сылдьан 1951 сыллаахха буолбут нэһилиэнньэ биэрэпиһигэр үлэлэһэр.

1954 сыллаахха Ахмадабаттааҕы Гудьарат Университетын (англ. Gujarat University) иһинэн баар Sir L. A. Shah Law College -ка индуистар бырааптарыгар таһым ылар.

Бхатт таһым ылан Мумбаига баар SNDT Women’s University диэн дьахталлар университеттарыгар үөрэтээччинэн үлэҕэ киирэр.

Бхатт кэргэн тахсан уонна оҕо төрөтөн баран 1961 сыллаахха Гудьарат бырабыытылстыбатын үлэ министерствотыгар үлэҕэ киирэр. Бу үлэлии сылдьан 1968 сыллаахха Таҥас промышленноһыгар үлэлиир дьон профсоюзтарын дьахталлар салааларын салайарга үлэ биэрэллэр. Ол иһин кини Тель-Авивка баар Афро-Аасыйа үлэ уонна кооперация институтугар үөрэнэ барар уонна 1971 сыллаахха ситиһиилээхтик бүтэрэр.
Сокуон дьиэҕэ үлэлиир дьахталлар бырааптарын хайдах да көмүскээбэтэ Эланы олус хомоторо. Бу кыһалҕаны суох оҥороору Эла Арвинд Баш көмөтүнэн Таҥас промышленноһыгар үлэлиир дьон профсоюзтарын иһинэн дьахталлары түмэ сатыыр, онтон 1972 сыллаахха  Бэйэлэрин дьыалаларынан дьарыктанар дьахталлар Ассоциацияларын тэрийэр.
Арвинд Баш саҥа Ассоциация салайааччыта буолар, Эла Бхатт 1972-1996 сс. ассоцияция бас сэкэрэтээринэн үлэлиир.

Эла 1979 сыллаахха Эстер Оклоону (англ. Esther Afua Ocloo) уонна Микаэла Уолшу (англ. Michaela Walsh) кытта Аан Дойдутааҕы дьахталлар бааннара (англ. Women's World Banking) диэн эргиэнэ суох тэрилтэни тэрийэр.

Бхатт 1983 сылтан 1988 сылга диэри (атын билиинэн 1986 сылтан 1989 сылга дылы) Индия парламенын үрдүк палататын чилиэнэ этэ.

2007 сыл от ыйын 18 күнүгэр Йоханнесбургка (САӨ) Нельсон Мандела, Граса Машел уонна Десмонд Туту «Аҕа баһылыктар» бөлөҕү тэрийэллэр, бу бөлөххө Эла Бхатт да киирэр.

 Наҕараадалар уонна премиялар 
 1977 — Рамон Магсайсай премията ()The 1977 Ramon Magsaysay Award for Community Leadership , englisch.
 1982 — Сьюзен Б. Энтони премията.
 1984 — «Чэгиэн олох туһугар» премияSelf-Employed Women’s Association / Ela Bhatt (India).
 1985 — Падма ШриIndia Government: Search Awardees.
 1986 — Падма Бхушан.
 1993 — Haverford College ытыктабыллаах доктараHaverford College: Honorary Degree Recipients , PDF.
 1994 — CARE гуманитарнай премияEla R.  .
 1994 — Темпль университетын ытыктабыллаах доктораTemple University: Honorary Degree History.
 1996 — Vishwa Gurjari.
 2000 — Аасыйа түмэт премията.
 2001 — Гарвард университетын ытыктабыллаах доктораHavard Gazette: Honorary degrees awarded to eleven, englisch vom 7. .
 2002 — Йель университетын ытыктабыллаах доктораYale Bulletin&Calendar: Honorary Degrees , englisch vom 7..
 2003 — Доруобуйа харыстабылын Аан Дойду геройаPublic Health Hero — Ela Bhatt  2003.
 2003 — В. Кришнамурти доктор премиятаCenter for Organization Development V.  .
 2004 — Лал Бахадур Шастри премиятаThe Hindu: Ela Bhatt presented Lal Bahadur Shastri award , 8..
 2004 — Lakshmipat SinghaniaIndian Institute of Management Lucknow: Lakshmipat Singhania — IIM, Lucknow National Leadership Awards , PDF.
 2005 — Глобальная премия женского лидерстваGlobal Summit of Women: 2005 Mexico City June 23-25, 2005.
 2006 — Indiantelevision Zee Astitva Avard — LebenswerkZee Astitva Awards 2006 hails work of women in diverse fields.
 2007 — Квазулу-Натал университет ытыктабыллаах доктораUKZN-Online: UKZN Associate Chosen for Nelson Mandela’s Eelders Group , englisch vom 10 Oktober 2007.
 2007 — Уильям Бентон мэдээлэЧикагского университета: Ela Bhatt: «Organizing Working Poor Women: The Sewa Experience», 2007.
 2007 — Ernst & Young санаатынан сыл бастыҥ түмэт урбаанньытаErnst & Young: EOY 2007 Winners .
 2008 — L-RAMP премиятаLemelson Recognition and Mentoring Programme: L-RAMP Award Winners 2008 (ges 21. .
 2010 — Нивано Эйэ премията (Нивано Эйэ пуондатын премията; ).
 2010 — Кырдьык туһугар көҕүлээһин премията (Global Fairness Initiative).
 2012 — «Түөрт көҥүл» премия ()Roosevelt Institute, Liste der Preisträger  abgerufen am 14..

 Тус олоҕо 
Эла 1956 сыллаахха университет үөрэтээччитигэр Рамеш Бхатт-ка кэргэн тахсар. Икки оҕолоохтор: Амимайи (; 1958) уонна Михир (; 1959).

 Кинигэлэр 


 Быһаарыылар 

Категория:Дьоннор алпабыытынан
Категория:Балаҕан ыйын 7 күнүгэр төрөөбүттэр
Категория:1933 сыллаахха төрөөбүттэр